CELEX: 32022D0521
Language: bg
Date: 2022-03-28 00:00:00
Title: Решение (ЕС, Евратом) 2022/521 на Европейския парламент, Съвета и Комисията от 28 март 2022 година за назначаване на членовете на Надзорния комитет на Европейската служба за борба с измамите (OLAF)

1.4.2022   
               
               
                  BG
               
               
                  Официален вестник на Европейския съюз
               
               
                  L 104/71
               
            
         РЕШЕНИЕ (ЕС, Евратом) 2022/521 НА ЕВРОПЕЙСКИЯ ПАРЛАМЕНТ, СЪВЕТА И КОМИСИЯТА
         от 28 март 2022 година
         за назначаване на членовете на Надзорния комитет на Европейската служба за борба с измамите (OLAF)
         ЕВРОПЕЙСКИЯТ ПАРЛАМЕНТ, СЪВЕТЪТ И ЕВРОПЕЙСКАТА КОМИСИЯ,
         като взеха предвид Договора за функционирането на Европейския съюз,
         като взе предвид Договора за създаване на Европейската общност за атомна енергия,
         като взеха предвид Регламент (ЕС, Евратом) № 883/2013 на Европейския парламент и на Съвета, със съответните изменения (1), относно разследванията, провеждани от Европейската служба за борба с измамите (OLAF), и за отмяна на Регламент (ЕО) № 1073/1999 на Европейския парламент и на Съвета и Регламент (Евратом) № 1074/1999 на Съвета (2), и по-специално член 15, параграф 2 от този регламент,
         като имат предвид, че:
         
                     1)
                  
                  
                     Член 15, параграф 2 от Регламент (ЕС, Евратом) № 883/2013 предвижда, че Надзорният съвет на Европейската служба за борба с измамите (OLAF) се състои от пет независими членове, които са изпълнявали висши съдебни или разследващи функции или сравними функции, свързани с областта на дейност на Службата. Те се назначават по общо съгласие между Европейския парламент, Съвета и Комисията. В решението за назначаване на членовете на Надзорния съвет се включва също резервен списък на потенциални членове, които могат да заменят членове на Надзорния съвет за остатъка на мандата им в случай на оставка, смърт или постоянна недееспособност на един или повече от членовете.
                  
               
                     2)
                  
                  
                     Съгласно член 15, параграф 3 от Регламент (ЕС, Евратом) № 883/2013 мандатът на членовете на Надзорния съвет е пет години и не може да бъде подновяван. Замяната става, като се редуват замяна на двама и замяна на трима членове, с цел запазване на експертния състав на Надзорния съвет.
                  
               
                     3)
                  
                  
                     Съгласно член 15, параграф 6 от Регламент (ЕС, Евратом) № 883/2013 в съответствие с приложимите правила на Комисията на членовете на Надзорния съвет се изплащат дневни и им се възстановяват разходите, направени от тях при изпълнение на задълженията им.
                  
               
                     4)
                  
                  
                     Съгласно член 15, параграф 7 от Регламент (ЕС, Евратом) № 883/2013 при изпълнение на задълженията си членовете на Надзорния съвет не търсят и не приемат указания нито от правителства, нито от институции, органи, служби или агенции.
                  
               
                     5)
                  
                  
                     Съгласно член 10, параграф 5, алинея трета от Регламент (ЕС, Евратом) № 883/2013 при упражняването на своите функции членовете на Надзорния съвет са обвързани със задължение за спазване на професионална тайна и продължават да бъдат обвързани с това задължение и след края на своя мандат.
                  
               
                     6)
                  
                  
                     Съгласно член 1 от Решение (ЕС, Евратом) 2016/1201 на Европейския парламент, Съвета и Комисията от 13 юли 2016 г. за назначаване на членовете на Надзорния съвет на OLAF, чийто мандат приключи, задълженията на двама членове на Надзорния съвет — г-жа Grażyna Stronikowska и г-н Rafael Muñoz López-Carmona, приключиха на 12 юли 2021 г., а задълженията на трима членове — г-н Jan Mulder, г-жа Maria Helena Pereira Loureiro Correia Fazenda и г-жа Добринка Михайлова, приключиха на 22 януари 2022 г. В съответствие с член 15, параграф 4 от Регламент (ЕС, Евратом) № 883/2013 при изтичане на мандата им тези членове остават на длъжност, докато завърши процесът на назначаване на новите членове на Надзорния комитет. Ето защо следва да бъдат назначени нови членове, за да се заменят тези петима членове, като се спазва редуването, посочено в член 15, параграф 3 от Регламент (ЕС, Евратом) № 883/2013. Двете лица, чийто мандат започва незабавно, и трите лица, чийто мандат започва на 23 септември 2022 г., бяха избрани чрез теглене на жребий.
                  
               
                     7)
                  
                  
                     След провеждането на процедура за подбор Европейският парламент, Съветът и Комисията се увериха, че лицата, които предстои да бъдат назначени за членове, както и тези, включени в резервния списък на потенциалните членове на Надзорния съвет, отговарят на изискванията, посочени в член 15, параграф 2 от Регламент (ЕС, Евратом) № 883/2013, а именно, че те са независими и са изпълнявали висши съдебни или разследващи функции или сравними функции, свързани с областта на дейност на OLAF. Представянето на лицата в резервния списък е по ред на заслугите съгласно резултатите от процедурата за подбор.
                  
               РЕШИХА:
         
            Член 1
            
               1.   Следните лица се назначават за членове на Надзорния съвет на Европейската служба за борба с измамите (OLAF), считано от датата на влизане в сила на настоящото решение, на мястото на членовете, чийто мандат изтече през юли 2021 г.:
               
                           —
                        
                        
                           г-н Dusan STERLE,
                        
                     
                           —
                        
                        
                           г-н Carsten ZATSCHLER.
                        
                     
            
               2.   Следните лица се назначават за членове на Надзорния съвет на Европейската служба за борба с измамите (OLAF), считано от 23 септември 2022 г., на мястото на членовете, чийто мандат изтече през януари 2022 г.:
               
                           —
                        
                        
                           г-жа Teresa ANJINHO,
                        
                     
                           —
                        
                        
                           г-жа Marita SALGRAVE,
                        
                     
                           —
                        
                        
                           г-н Angelo Maria QUAGLINI.
                        
                     
            
               3.   В случай че някое от посочените по-горе лица подаде оставка от Надзорния комитет, почине или изпадне в постоянна недееспособност, то незабавно се замества за остатъка от мандата от първото по ред лице от следния списък, което все още не е заменяло член на Надзорния комитет:
               
                           —
                        
                        
                           г-н Thierry CRETIN,
                        
                     
                           —
                        
                        
                           г-н Ilias KONSTANTAKOPOULOS,
                        
                     
                           —
                        
                        
                           г-жа Maria STYLIANIDI,
                        
                     
                           —
                        
                        
                           г-н Andrei Atila Luca CHENDI,
                        
                     
                           —
                        
                        
                           г-жа Sophie DE WAEL,
                        
                     
                           —
                        
                        
                           г-н Igors LUDBORŽS,
                        
                     
                           —
                        
                        
                           г-жа Gabriella NAGY,
                        
                     
                           —
                        
                        
                           г-н Joaquin SILGUERO ESTAGNAN.
                        
                     
         
         
            Член 2
            Членовете на Надзорния съвет не се занимават с въпроси, по които — пряко или косвено — имат някакъв личен интерес, който може да попречи на тяхната независимост, и по-специално семейни и финансови интереси.
         
         
            Член 3
            Размерът, в който се възстановяват разходите, направени при изпълнение на задълженията като член на Надзорния съвет, размерът на дневните за всеки ден при изпълнението на тези задължения, както и процедурата за възстановяване и плащане се определят от Комисията в съответствие с нейните приложими правила.
         
         
            Член 4
            Комисията уведомява посочените по-горе лица за настоящото решение и незабавно информира всяко лице, което трябва да замени член на Надзорния съвет съгласно член 1, параграф 3.
         
         
            Член 5
            Настоящото решение влиза в сила на 28 март 2022 година.
         
         
            Съставено в Брюксел на 28 март 2022 година.
            
               
                  За Европейския парламент
               
               
                  Председател
               
               Roberta METSOLA
            
            
               
                  За Съвета
               
               
                  Председател
               
               Bruno LE MAIRE
            
            
               
                  За Комисията
               
               
                  Член на Комисията
               
               Johannes HAHN
            
         
         
            (1)  Регламент (ЕС, Евратом) 2020/2223 на Европейския парламент и на Съвета от 23 декември 2020 г. за изменение на Регламент (ЕС, Евратом) № 883/2013 по отношение на сътрудничеството с Европейската прокуратура и ефективността на разследванията на Европейската служба за борба с измамите (OВ L 437, 28.12.2020 г., стp. 49).
         
            (2)  ОВ L 248, 18.9.2013 г., стр. 1.